আমাগামী সংসদ নির্বাচনের জন্য নির্দলীয় সরকার গঠনে কেন্দ্র ঘোষিত আন্দোলনে মানসিক প্রস্তুত ও ঐক্যবদ্ধ থাকতে মৌলভীবাজারের জুড়ি উপজেলার কয়েক হাজার নেতাকর্মী ও সমর্থকদের নিয়ে সমন্বয় সভায় করেছে জুড়ি উপজেলা বিএনপি। ১ আগষ্ট বৃহস্পতিবার জুড়ী মডেল উচ্ছ বিদ্যালয় মাঠে আয়োজিত এ সমন্বয় সভায় প্রধান অতিথি ছিলেন মৌলভীবাজার জেলা বিএনপির সভাপতি সাবেক অর্থমন্ত্রী এম সাইফুর রহমান পুত্র এম নাসের রহমান। বিশেষ অতিথি ছিলেন সাবেক প্রতিমন্ত্রী এডভোকেট এবাদুর রহমান চৌধুরী। জালালাবাদ এসোসিয়েশনের সাধারন সম্পাদক ও জুড়ী উপজেলা বিএনপি নেতা নাছির উদ্দিন মিঠুর পরিচালনায় সকাল থেকেই তৃণমূল থেকে আসা নেতাকর্মীরা তাদের পরামর্শমূলক বক্তব্য উপস্থাপন করেন। সভায় তৃণমূল নেতাদের ঐক্যবদ্ধ থাকার পরামশ্য দিয়ে বক্তারা বলেন, আওয়ামীলীগকে বিএনপির কোন কিছু করতে হবেনা, আওয়ামীলীগ নিজেরাই একজন আরেকজনকে খুন খারাবি করে ধবংস হয়ে যাবে। আলোচনাসভা শেষে এক ইফতার পার্টির আয়োজন করা হয়।